NÁRODNÁ RADA SLOVENSKEJ REPUBLIKY

**VI. volebné obdobie**

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Číslo: CRD-1650/2012

**182a**

### S p o l o č n á s p r á v a

**výborov Národnej rady Slovenskej republiky o prerokovaní správy o činnosti prokuratúry Slovenskej republiky za rok 2011 (tlač 182)**

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

**Ústavnoprávny výbor** Národnej rady Slovenskej republiky ako určený **gestorský výbor** k správe o činnosti prokuratúry Slovenskej republiky za rok 2011 podáva Národnej rade Slovenskej republiky spoločnú správu.

Predseda Národnej rady Slovenskej republiky rozhodnutím z 23. augusta 2012 č. 172 pridelil predmetnú správu na prerokovanie týmto výborom Národnej rady:

* **Ústavnoprávnemu výboru** Národnej rady Slovenskej republiky,
* **Výboru** Národnej rady Slovenskej republiky **pre obranu a bezpečnosť** a
* **Výboru** Národnej rady Slovenskej republiky **pre ľudské práva a národnostné menšiny.**

Zároveň **určil** **Ústavnoprávny výbor** Národnej rady Slovenskej republiky **za** **gestorský výbor.**

Všetky tri výbory, ktorým bola správa pridelená, odporučili Národnej rade **správu vziať na vedomie:**

**Ústavnoprávny výbor** Národnej rady Slovenskej republiky uznesením zo 4. septembra 2012 č. 78,

**Výbor** Národnej rady Slovenskej republiky **pre obranu a bezpečnosť** uznesením zo 4. septembra 2012 č. 25 a

**Výbor**  Národnej rady Slovenskej republiky **pre ľudské práva a národnostné menšiny** uznesením 10. septembra 2012 č. 25.

**Gestorský výbor** na základe stanovísk výborov k správe o činnosti prokuratúry Slovenskej republiky za rok 2011 vyjadrených v ich uzneseniach a stanovísk poslancov gestorského výboru **odporúča Národnej rade Slovenskej republiky** správu o činnosti prokuratúry Slovenskej republiky za rok 2011 (tlač 182) **vziať na vedomie.**

**Spoločná správa výborov** Národnej rady Slovenskej republiky o prerokovaní správy o činnosti prokuratúry Slovenskej republiky za rok 2011 (tlač 182a), **vrátane návrhu uznesenia Národnej rady Slovenskej republiky, bola schválená uznesením Ústavnoprávneho výboru Národnej rady Slovenskej republiky č. 82.**

#### Bratislava 11. septembra 2012

Róbert Madej v.r.

predseda Ústavnoprávneho výboru

Národnej rady Slovenskej republiky

##### NÁRODNÁ RADA SLOVENSKEJ REPUBLIKY

VI. volebné obdobie

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Číslo: CRD-1650/2012

Návrh

UZNESENIE

NÁRODNEJ RADY SLOVENSKEJ REPUBLIKY

z .................

k správe o činnosti prokuratúry Slovenskej republiky za rok 2011 (tlač 182)

**Národná rada Slovenskej republiky**

**b e r i e n a  v e d o m i e**

správu o činnosti prokuratúry Slovenskej republiky za rok 2011.